Մենք չենք դադարում հիանալ նրա կերպարով, քանի որ պատգամավորուհի Եսայանը ըստ էության մարմնավորում է օրենսդիրի ու հասարակական գործչի այն կերպարը, որն այս երկրի գլխավոր դժբախտություւնների պատճառն է: Որո՞նք են մարգոյատիպ կերպարների առանձնահատուկ գծերը: Դրանք են` սեփական տեսակետի իսպառ բացակայություն, կույր հավատ այն ամենի հանդեպ, ինչ ասում է վերադասը, ստրկահաճ հնազանդություն, քաղքենի ամբարտավանություն և, վերջապես, անիմաստ ճամարտակելու բացառիկ տաղանդ, որտեղ նախադասությունները զրկված են բովանդակությունից, փոխարենը կարողանում են տարածությունը լցնել ճղճղան հնչյուններով՝ տպավորություն ստեղծելով, թե առնչվում ենք ընդդիմախոսության կամ փաստարկված առարկության հետ: